เซ็นทรัลรีเทลแตกธุรกิจใหม่ Financial Services
จับมือกลุ่มเมืองไทย เปิดตัว Central Smart Insure ออกผลิตภัณฑ์ประกันที่ตรงไลฟ์สไตล์ ง่ายต่อการช้อป&nbsp;นายทศ จิราธิวัฒน์ กรรมการผู้จัดการใหญ่ บริษัท เซ็นทรัลรีเทล คอร์ปอเรชั่น&nbsp; กล่าวว่า&nbsp; ด้วยแนวโน้มการเติบโตอย่างต่อเนื่องของเซ็นทรัลรีเทลที่ผ่านมา บริษัทมีแผนการขยายสาขาและการมองหาธุรกิจใหม่ๆ อย่างต่อเนื่อง ขณะนี้ได้เปิดห้าง&#8220;เซ็นทรัล หังโจว&#8221; สาขาแรกในต่างประเทศไปเมื่อเดือนเมษายนที่ผ่านมา ส่วนในประเทศนั้นเปิด&nbsp; โรบินสัน ตรัง ซึ่งเป็นโรบินสันสาขาที่ 24&nbsp;&nbsp; และวันนี้กับธุรกิจบริการใหม่ Central Smart Insure ธุรกิจขายและให้บริการด้านประกันฯ ถือเป็นการขยายธุรกิจบริการใหม่&nbsp; Financial Services&nbsp; ในร้านและห้างค้าปลีกของกลุ่มเซ็นทรัลรีเทล
2 ธ.ค. 2553

จับมือกลุ่มเมืองไทย เปิดตัว Central Smart Insure ออกผลิตภัณฑ์ประกันที่ตรงไลฟ์สไตล์ ง่ายต่อการช้อป นายทศ จิราธิวัฒน์ กรรมการผู้จัดการใหญ่ บริษัท เซ็นทรัลรีเทล คอร์ปอเรชั่น  กล่าวว่า  ด้วยแนวโน้มการเติบโตอย่างต่อเนื่องของเซ็นทรัลรีเทลที่ผ่านมา บริษัทมีแผนการขยายสาขาและการมองหาธุรกิจใหม่ๆ อย่างต่อเนื่อง ขณะนี้ได้เปิดห้าง“เซ็นทรัล หังโจว” สาขาแรกในต่างประเทศไปเมื่อเดือนเมษายนที่ผ่านมา ส่วนในประเทศนั้นเปิด  โรบินสัน ตรัง ซึ่งเป็นโรบินสันสาขาที่ 24   และวันนี้กับธุรกิจบริการใหม่ Central Smart Insure ธุรกิจขายและให้บริการด้านประกันฯ ถือเป็นการขยายธุรกิจบริการใหม่  Financial Services  ในร้านและห้างค้าปลีกของกลุ่มเซ็นทรัลรีเทล 
จากการศึกษาข้อมูลของ The1Card และ SPOT Reward Card ซึ่งมีสมาชิกกว่า 7 ล้านราย เชื่อมั่นว่าลูกค้าของกลุ่มเซ็นทรัลรีเทลมีความต้องการสินค้าประกันในรูปแบบต่างๆ   และพร้อมจะให้การตอบรับกับผลิตภัณฑ์นี้เป็นอย่างดี ปัจจุบันนี้ชีวิตมีความเสี่ยงเพิ่มขึ้น ค่าใช้จ่ายในการรักษาพยาบาล ค่าซ่อมบำรุงทรัพย์สินจึงเป็นสิ่งที่หลีกเลี่ยงไม่ได้  แต่ถ้าใส่ใจ และเรียนรู้ที่จะบริหารความเสี่ยงเหล่านั้นอย่างชาญฉลาดก็จะสามารถมีชีวิตที่เป็นสุข ไร้กังวล Central Smart Insure จึงเกิดขึ้น เพื่อตอบโจทย์ความต้องการนี้ เชื่อมั่นว่าความร่วมมือระหว่างเซ็นทรัลรีเทล และกลุ่มเมืองไทย พันธมิตรสำคัญ จะสร้างปรากฎการณ์ใหม่ให้กับทั้งธุรกิจค้าปลีกและธุรกิจประกันในอนาคตได้อย่างแน่นอน  
ด้านนายสาระ ล่ำซำ กรรมการผู้จัดการและประธานเจ้าหน้าที่บริหาร  บริษัท เมืองไทยประกันชีวิต กล่าวว่า  บริษัทฯ ได้จัดเตรียมแบบประกันชีวิต อาทิ การสร้างหลักประกันให้คุณและครอบครัว  Central Smart Protection 99/20  การวางแผนทางการเงิน Central Smart Saving 20/8 และ Central Smart Planner 10/4  การออมเพื่อการศึกษา Central Smart Education 21/21   สุขใจวัยเกษียณ Central Smile/Smart Retirement (บำนาญแบบลดหย่อนได้) และ ประกันสุขภาพ Central All For Health นอกจากนี้ ลูกค้าที่ซื้อแบบประกันชีวิตภายใต้โครงการ Central Smart Insure สามารถสมัครเป็นสมาชิกเมืองไทย Smile Club  ได้ฟรี เพื่อรับสิทธิประโยชน์ต่างๆ ผ่านโครงการเมืองไทย Smile Club  เช่น การทำกิจกรรมร่วมกันได้รับส่วนลดร้านค้า ร้านอาหาร โรงพยาบาล และโรงแรมที่พักทั่วประเทศ หรือ ส่วนลดการแสดงต่างๆ ทั้งในและจากต่างประเทศ
นางนวลพรรณ ล่ำซำ กรรมการผู้จัดการ บริษัท เมืองไทยประกันภัย  กล่าวว่า  บริษัทฯ ได้นำเสนอผลิตภัณฑ์ Central Smart Insure  ซึ่งจำแนกประเภทโดยยึดรูปแบบ Mass Customize เพื่อให้ตรงกับไลฟ์สไตล์ที่ทันสมัยเข้าใจง่ายและสะดวกแก่การเลือกซื้อ ไม่ว่าประกันภัยรถยนต์และประกันภัยอุบัติเหตุส่วนบุคคลที่เป็นรูปแบบ Insurance in the box ที่ลูกค้าสามารถซื้อกลับบ้านได้ทันที แล้วโทรรับความคุ้มครองภายหลัง สร้างประสบการณ์ช้อปปิ้งอันแปลกใหม่ในห้างสรรพสินค้า    นอกเหนือจากความคุ้มครองที่ตรงใจลูกค้าแล้ว ยังมีการเพิ่มมูลค่าการบริการด้วยบัตร PA Medical Card ที่ลูกค้าสามารถนำไปใช้สิทธิค่ารักษาพยาบาลได้ทันที กับโรงพยาบาลเอกชนชั้นนำกว่า 240 แห่งทั่วประเทศ ประกันภัยบ้านเพื่อการอยู่อาศัย Central All for Home  ประกันภัยกอล์ฟ  ประกันภัยสัตว์เลี้ยง เป็นต้น 
นางสาวพรชนก ตันสกุล ผู้ช่วยกรรมการผู้จัดการใหญ่อาวุโส ฝ่ายกลยุทธ์องค์กร และพัฒนาบริหาร ผู้รับผิดชอบโครงการ Central Smart Insure กล่าวว่า บริษัทเปิดจำหน่ายประกันฯพร้อมแคมเปญโปรโมชั่นด้วยคะแนนสะสมกับบัตร The1Card สูงสุดถึง 1.2 แสนคะแนน   เมื่อซื้อเบี้ยประกันรวมตั้งแต่ 5,000 บาทขึ้นไป    ตั้งแต่วันนี้ถึง 31 มี.ค.ปี 2554   สำหรับด้านการบริการพร้อมตั้งเป้าขยายสาขาจนถึงสิ้นปี 2554 เป็นจำนวนทั้งสิ้น 27 สาขา ซึ่งขณะนี้อยู่ระหว่างกระบวนการยื่นขอจัดตั้งเป็นสาขา โดยนำร่องที่ เซ็นทรัลพระราม 2 เซ็นทรัลพระราม 3  เซ็นทรัลบางนา  โรบินสันรัชดา และ  โรบินสัน ศรีราชา และมีเป้าหมายที่จะสร้างรายได้ถึง 2,000      ล้านบาทในอีก 2-3 ปีข้างหน้า